CELEX: 62019CN0440
Language: fi
Date: 2019-06-06 00:00:00
Title: asia C-440/19 P: Valitus, jonka Pometon SpA on tehnyt 6.6.2019 unionin yleisen tuomioistuimen (kolmas jaosto) asiassa T-433/16, Pometon v. komissio, 28.3.2019 antamasta tuomiosta

29.7.2019   
            
            
               FI
            
            
               Euroopan unionin virallinen lehti
            
            
               C 255/28
            
         
      Valitus, jonka Pometon SpA on tehnyt 6.6.2019 unionin yleisen tuomioistuimen (kolmas jaosto) asiassa T-433/16, Pometon v. komissio, 28.3.2019 antamasta tuomiosta
      (asia C-440/19 P)
      (2019/C 255/37)
      Oikeudenkäyntikieli:italia
      
         Asianosaiset
      
      
         Valittaja: Pometon SpA (edustajat: E. Fabrizi, V. Veneziano, A. Molinaro, avvocati)
      
         Muu osapuoli: Euroopan komissio
      
         Vaatimukset
      
      Valittaja vaatii unionin tuomioistuinta
      ensisijaisesti kumoamaan valituksenalaisen tuomion siltä osin kuin siinä hylättiin kanneperusteet, joissa vaadittiin riidanalaisen päätöksen kumoamista kokonaisuudessaan, ja näin ollen kumoamaan riidanalaisen päätöksen
      toissijaisesti:
      
                  —
               
               
                  kumoamaan riidanalaisen tuomion siltä osin kuin unionin yleinen tuomioistuin on katsonut siinä perusteetta, että Pometonin väitetty osallistuminen valituksenalaiseen kartelliin ei ollut keskeytynyt 18.11.2005 ja 20.3.2007 välisenä aikana ja alentamaan näin ollen täyttä tuomiovaltaansa käyttämällä Pometonille määrättyä rahamääräistä seuraamusta
               
            
                  —
               
               
                  alentamaan joka tapauksessa täyttä tuomiovaltaansa käyttämällä Pometonille määrättyä rahamääräistä seuraamusta sillä perusteella, että unionin yleinen tuomioistuin on loukannut yhdenvertaisen kohtelun periaatetta
               
            joka tapauksessa velvoittamaan komission korvaamaan kaikki valittajalle tässä tuomioistuimessa aiheutuvat ja unionin yleisessä tuomioistuimessa käydyssä oikeudenkäynnissä aiheutuneet oikeudenkäyntikulut ja kaikki muut kulut
      
         Oikeudelliset perusteet ja pääasialliset perustelut
      
      Valittaja esittää valituksensa tueksi neljä valitusperustetta:
      
                  1.
               
               
                  
                     Ensimmäinen valitusperuste: Unionin yleinen tuomioistuin on soveltanut virheellisesti perusperiaatteita, joihin Euroopan unionin oikeusjärjestys perustuu, eli syyttömyysolettaman periaatetta ja oikeudenkäynnin puolueettomuutta koskevaa periaatetta, koska se on jättänyt toteamatta, että komissio oli loukannut näitä perusperiaatteita.
               
            
                  2.
               
               
                  
                     Toinen valitusperuste: Unionin yleinen tuomioistuin on loukannut näyttötaakkaa koskevia periaatteita ja jättänyt soveltamatta syyttömyysolettaman periaatetta vahvistaessaan komission vaatimuksen, jonka mukaan Pometon oli osallistunut olemassa olleeksi väitettyyn kartelliin; lisäksi se on esittänyt tästä ristiriitaisia ja/tai riittämättömiä perusteluja.
                  Unionin yleinen tuomioistuin päätyi valittajan syyllisyyteen olettamuksien ja ”todennäköisyyksien” perusteella ja viittasi hyvin yleisellä tavalla asiakirjoihin, joihin sellaiset olettamat perustuvat.
               
            
                  3.
               
               
                  
                     Kolmas valitusperuste: Unionin yleinen tuomioistuin on soveltanut virheellisesti näyttötaakkaa koskevia periaatteita ja jättänyt soveltamatta syyttömyysolettaman periaatetta todetessaan, että komissio oli näyttänyt oikeudellisesti riittävällä tavalla, ettei Pometon ollut keskeyttänyt osallistumistaan kilpailusääntöjen rikkomiseen noin kuudentoista kuukauden pituisena ajanjaksona 18.11.2005 — 20.3.2007, vaikka komissiolla ei ollut tämän ajanjakson osalta näyttöä kollusiivisista yhteydenotoista; sitä paitsi se on esittänyt tästä ristiriitaisia ja/tai riittämättömiä perusteluita.
               
            
                  4.
               
               
                  
                     Neljäs valitusperuste: Unionin yleinen tuomioistuin on loukannut yhdenvertaisen kohtelun periaatetta vahvistaessaan Pometonille määrätyn sakon määrän ja esittäessään tästä lisäksi ristiriitaisia ja/tai riittämättömiä perusteluja. Unionin yleinen tuomioistuin määritteli nimittäin valittajalle määrätyn seuraamuksen määrän uudelleen soveltamalla seuraamuksen perusmäärän prosenttimääräistä alennusta, joka ei ole johdonmukainen komission sovintomenettelyn osapuolille myöntämien prosenttimääräisten alennusten kanssa; unionin yleinen tuomioistuin ei ole esittänyt minkäänlaista objektiivista perustelua tällaiselle kohtelulle.